Språkpris til Potter-oversetter – NRK Kultur og underholdning
Hopp til innhold
Nyheter
Sport
Kultur
Humor
Distrikt
Mer
Nyheter
Nyhetssenter
Norge
Urix
Kultur
Livsstil
Viten
Dokumentar
Ytring
NRK Sápmi
NRK Kvensk
Sport
Sportsnyheter
Resultater
Sendeplan
Videoklipp
Distrikt
Agder
Innlandet
Møre og Romsdal
Nordland
Oslo og Viken
Rogaland
Troms og Finnmark
Trøndelag
Vestfold og Telemark
Vestland
Temasider
NRK Humor
NRK Mat
NRK Skole
NRKbeta
Info
Hjelp
Informasjon
Logg inn
Kultur
Festivalsommer
NRK Musikk
Kulturfeature
Anmeldelser
Litteratur
Musikk
Kunst
Film og serier
Spill
Opera
Medier
Design og mote
Teater og scene
KORK
Språkpris til Potter-oversetter
I dag fikk «Harry Potter»-oversetter Torstein Bugge Høverstad pris for sitt kreative språk. – «Rumpeldunk» er mitt personlige favorittord, sier han.
'Harry Potter og dødstalismanene' er en av oversetter Torstein Bugge Høverstads formuleringer. Her fra den kinoaktuelle filmatiseringa.
Foto: Jaap Buitendijk
Ola Nymo Trulsen
Publisert 12.11.2010, kl. 15.36
Del
Del på Facebook
Del på Facebook
Del på Twitter
Del på Twitter
Del på epost
Del på epost
Publisert 12.11.2010, kl. 15.36
Artikkelen er flere år gammel.
Del
Del på Facebook
Del på Facebook
Del på Twitter
Del på Twitter
Del på epost
Del på epost
Oversetteren Torstein Bugge Høverstad får årets store litterære pris fra Det Norske Akademi for Sprog og Litteratur. Han får prisen for språket han har brukt i sin oversettelse av de sju «Harry Potter»-bøkene.
- 'Rumpeldunk' er favoritten, sier Torstein Bugge Høverstad.
Foto: Larsen, Håkon Mosvold / SCANPIX
– Dette er en fin anerkjennelse av mitt arbeid, sier en glad Bugge Høverstad til NRK.
«Frodig og presist»
Juryen fremhever den erfarne oversetterens «frodige og samtidig presise riksmål, og oversettelser kjennetegnet av sikker språksans, formende evne og litterært skjønn».
– Jeg har ønska å finne ut hva forfatteren J. K. Rowling har ment med de kreative ordene hun har brukt, og forsøkt å overføre dem til norsk. Jeg har lekt med språket, delt opp ordene i småbiter, og prøvd meg fram inntil jeg fant noe som funka, forteller 66-åringen fra Narvik.
«Rumpeldunk» er favoritten
Det har blant annet ført til at kjøretøyet «The Knight Bus» har blitt til «Fnattbussen», og ballspillet «quiddish» til «rumpeldunk». Sistnevnte er Bugge Høverstads personlige favoritt.
– Jeg ga opp å finne et tilsvarende ord. Jeg leita istedet etter noe som gir inntrykk av en sport som foregår i en helsikes fart med stor fare for beinbrudd, og gjennomlyden av stavelsene i «rumpeldunk» gjør nettopp det, sier han.
Harry Potter på norsk
Ekspandér faktaboks
Quiddish - rumpeldunk
Weasley - Wiltersen
Argus Filch - Argus Nask
Ludo Bagman - Ludo Humbag
Pius Thicknesse - Trivius Fjoth Fjolne
The Knight Bus - Fnattbussen
Neville Longbottom - Nilus Langballe
Albus Dumbledore - Albus Humlesnurr
Rita Skeeter - Rita Slita
– Navnene bør oversettes
Som en av få i verden har Bugge Høverstad også oversatt egennavnene i bøkene. Dette var ikke veldig populært, forteller han.
Se i Harry Potter-ordboka!
– De fleste oversetterne har bøyd seg for pekefingrene fra agentene og bevart de opprinnelige navnene. Det synes jeg er synd, da rollefigurene har navn som beskriver deres personlighet. Da bør navnene oversettes til det lokale språket, sier oversetteren.
«Dødstalismanene»
I dag har første del av siste film i Potter-serien førpremiere i Norge. Bugge Høverstads oversatte navn og uttrykk brukes i filmene, og han er også mannen bak tittelen «Harry Potter og dødstalismanene».
LES: Blanda kritikk for Potter-film
– Originaltittelen er «Harry Potter and the Deadly Hallows». Ordet «hallow» har både en religiøs og oversanselig betydning, og slike ord er det ikke mange av i norsk. Jeg kunne ikke bruke «relikvier», da det blir utelukkende religiøst. Ordet «talisman» har imidlertid også åndelig betydning, sier han.
Se trailer for den nyeste filmen i serien:
Harry Potter - trailer
Du trenger javascript for å se video.
Dickens på norsk
Neste oppdrag for prisvinneren er mest sannsynlig å oversette verk av Charles Dickens til norsk. Han tror imidlertid ikke han skal prøve å gi egennavnene fra den britiske forfatterens univers norsk språkdrakt.
– Jeg har faktisk prøvd å oversette Dickens' egennavn tidligere, men det ble ikke særlig vellykket. Jeg lar dem stå uforandra denne gangen, sier Bugge Høverstad og ler.
Prisen er på 100.000 kroner, og overrekkes 22. november under Det Norske Akademis årsfest i Oslo.
Innholdet som skulle vises her støttes dessverre ikke lenger.
Innholdet som skulle vises her støttes dessverre ikke lenger.
Hva synes du om den norske oversettelsen av «Harry Potter»-bøkene?
Publisert 12.11.2010, kl. 15.36
Del på Facebook
Del på Facebook
Del på Twitter
Del på Twitter
Del på epost
Del på epost
NRK anbefaler
Hytte­kommuner frykter store konsekvenser
Nettleseren din støtter ikke video.
Bare tilfeldigheter gjorde at Ole Kristian (19) ikke ble massedraps­mann
Kulturstrøm
Musikk
25. september 2022 kl. 05:56
Roger Waters avlyser konserter i Polen
Artisten Roger Waters har avlyst to konserter i Polen etter kritikk over hans holdninger til Russlands krig mot Ukraina, meldte polske medier lørdag.
Waters skulle etter planen ha to konserter ved Tauron Arena i Krakow i april neste når.
Byrådet i Krakow skulle i kommende uke stemme over om de ønsket Water til byen eller ei.
Tidligere denne måneden skrev Waters et åpent brev til førstedamen i Ukraina, Olena Zelenska. Der han mener «ekstreme nasjonalister» i Ukraina har ført landet ut i krig. I tillegg har han kritisert vesten for å støtte Ukraina med våpen. Waters har også kritisert Nato som for å ha provosert Russland, skriver nyhetsbyrået AP.
Roger Waters skal ha to konserter i Norge i april neste år.
Foto: Rob Grabowski / AP
USA
24. september 2022 kl. 06:57
Sir Elton John fikk medalje av president Biden
Artisten Sir Elton John ble rørt til tårer da president Joe Biden overrasket artisten med en National Humanties medalje fredag.
– Jeg er aldri overrasket, men jeg er overrasket, sa en synlig rørt John.
Han fikk prisen etter en opptreden i Rosehagen i Det hvite hus fredag.
President Joe Biden og førstedame Jill Biden var vertskap for arrangementet med tittelen «A Night When Hope and History Rhyme».
Medaljen ble gitt som et symbol på å hedre arbeidet til Sir Elton John «for å ha beveget sjeler med sin mektige stemme og musikk. Et ikon og talsmann med mot», var noe av det som kom frem i begrunnelsen, skriver CNN.
Foto: ALEX WONG / AFP
Film og serier
24. september 2022 kl. 06:24
Skuespiller Louise Fletcher er død
Skuespiller Louise Fletcher døde fredag i sitt hjem i Frankrike. Hun ble 88 år gammel. Fletcher vant Oscar for rollen som sadistisk sykepleier i filmen «Gjøkeredet» i 1976, skriver Variety.
+ Vis flere
Flere kulturnyheter
Bok
«Fengslande fabel om oppvekst i naturtilstanden»
ANMELDELSE: «Stakkar» av Matias Faldbakken
Av Marta Norheim
Foreldra gjorde motstand under krigen – sonen skal spela Vidkun Quisling
Gard B. Eidsvold og Anders Danielsen Lie skal spela hovudrollene som høvesvis Vidkun Quisling og presten Peder Olsen i filmen om landssvikaren sine siste dagar.
Av Adan Tassamma og Elise Kvien
«Spillet 'Monkey Island' fikk meg til å glemme tid og sted»
YTRING: 32 år etter første utgivelse er en av de mest kjente og siterte spillseriene tilbake.
Av Inger Merete Hobbelstad
+ Vis flere
Anbefalinger
10 serier å se fram til i høst
ANBEFALING: Stjernekrig, familien Addams og norsk gangsterkomedie.
– En rimelig catchy banger
P3s «Best akkurat nå»-liste er oppdatert.
15 gode boktips
Litteraturkritikarane anbefaler no.
Av Marta Norheim, Knut Hoem, Anne Cathrine Straume, Thula Kopreitan, Jonas Hansen Meyer, Ola Hegdal, Leif Ekle og Shana Fevang Mathai
+ Vis flere
TEST DEG SELV:
Musikkquiz med bil- og kjøretema
Spill Klassequizen og test hvor langt du kommer!
Her er ukens musikkquiz fra Beat for Beat
Quiz: Hva kan du om Sverige?
+ Vis flere
NRK
Kontakt NRK: 23 04 70 00
Norsk Presseforbund, logo.
Vi arbeider etter
Vær Varsom-plakatens regler
for god presseskikk.
Den som mener seg rammet av urettmessig publisering, oppfordres til å ta kontakt med redaksjonen. Pressens Faglige Utvalg (PFU) er et klageorgan oppnevnt av Norsk Presseforbund som behandler klager mot mediene i presseetiske spørsmål.
Lukk.
NRK arbeider etter Vær Varsom-plakatens regler for god presseskikk. Klikk for mer informasjon.
Nyhetstips 03030 Nyhetsbrev
Kontakt
Kontakt
Om NRK
Kontakt NRK
Lisens
Publikum i NRK
Delta i NRK-programmer
Jobb i NRK
Presse
Hjelp
Hjelp
Brukerstøtte
Tilgjengelighet
Personvern
Informasjonskapsler (cookies)
Tjenester
Tjenester
Yr
NRK Skole
Produksjon
Produksjon
Eksterne produksjoner
Produksjonsfolka
Retningslinjer og design
Salg
Salg
Spons og salg
Til toppen
NRK Opphavsrett NRK © 2022 Ansvarlig redaktør: Vibeke Fürst Haugen Nettsjef: Hildegunn Soldal